Rosenborg bekrefter: Har signert landslagsspiss Bjørn Maars Johnsen
I Rosenborg-drakt tuslet Maars Johnsen ut på gressmatta på Lerkendal sammen med sportssjef Stig Inge Bjørnebye, for å bli presentert foran sine nye supportere. – Jeg kjenner flere som er i klubben allerede, og de anbefalte meg å velge Rosenborg. Dette er den største klubben i Norge, og Rosenborg skal spille Champions League eller Europa League. Men jeg har heller aldri spilt i Eliteserien, så dette er spennende, sier Maars Johnsen til klubbens nettsider. Redaksjonelt samarbeidLåneovergangen er i utgangspunktet på fire måneder, men har opsjon på ytterligere seks, avhengig av tilbud i overgangsvinduet i januar, etter det VG kjenner til. Maars får draktnummer 23 i Rosenborg, og er klar til neste serierunde mot Vålerenga. Rosenborg skal betale lønnen til spissen, men betaler ingen ren låneavgift for angriperen. VG og Eurosport har tidligere meldt om den nå fullførte overgangen. les ogsåTrønderne forsterker dermed en tynn del av troppen. Alexander Søderlund er førstevalget på spissplass, mens Nicklas Bendtner er ute av varmen til trener Eirik Horneland. 19-åringen Erik Botheim har også vært inn og ut av troppen. – Vi har signert en norsk landslagsspiss, på en posisjon hvor vi trengte forsterkninger, så vi er veldig fornøyd, sier Bjørnebye til Eurosport. Det blir første gang den 27 år gamle landslagsspissen, født i North Carolina, spiller i Eliteserien. Helt siden han forlot det norske kongeriket i 2012, har Johnsen vært på en syv år lang nomadereise. les ogsåSpania, Portugal, Skottland og Nederland har alle vært blant 27-åringens stoppesteder. Landslagsspissen har nytt stor tillit under Lars Lagerbäck, men har slitt med spilletid i nederlandske AZ Alkmaar. Derfor har Maars Johnsen vært på klubbjakt i sommer. VG oppdaterer saken! Se mer statistikk for Eliteserien på VG Live.Plassering Champions League-kvalifisering Europaliga-kvalifisering Nedrykkskvalifisering Nedrykk Se mer statistikk for Eliteserien
I pausen i oppgjøret mot Stabæk bekreftet Rosenborg at spissen har fullført låneovergangen fra AZ Alkmaar til Rosenborg. I utgangspunktet strekker avtalen seg over fire måneder.